# NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VI. volebné obdobie

Číslo: CRD-2255/2013

**778a**

# Spoločná správa

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov a ktorým sa menia a dopĺňajú niektoré zákony (tlač 778) v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre kultúru a médiá ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborovNárodnej rady Slovenskej republiky:

**I.**

Národná rada Slovenskej republiky uznesením č. 947 z  5. decembra 2013 pridelila vládny návrhzákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov a ktorým sa menia a dopĺňajú niektoré zákony (tlač 778) na prerokovanie týmto výborom:

Ústavnoprávnemu výboru Národnej rady SR,

a

Výboru Národnej rady SR pre kultúru a médiá.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Vládny návrh zákona odporučil schváliť:

Ústavnoprávny výbor Národnej rady Slovenskej republiky uznesením č. 377 z  21. januára 2014 so zmenami a doplnkami,

Výbor Národnej rady Slovenskej republiky pre kultúru a médiá uznesením č. 121 z  27. januára 2014 s pozmeňujúcimi a doplňujúcimi návrhmi.

**IV.**

Výbory Národnej rady Slovenskej republiky, ktoré predmetný návrh zákona prerokovali, prijali tieto **pozmeňujúce návrhy:**

1. V čl. I, 5. bode sa za slová „V § 4 ods. 3“ vkladajú slová „úvodnej vete“.

Legislatívno-technická precizácia ustanovenia.

Ústavnoprávny výbor NR SR

Výbor NR SR pre kultúru a médiá

### Gestorský výbor odporúča schváliť

1. V čl. I sa za 45. bod vkladá nový 46. bod, ktorý znie:

„46. Poznámka pod čiarou k odkazu 31 znie:

„31) Čl. 9 ods. 2 nariadenia (EÚ) č. 1081/2012.“.

Doterajšie body sa primerane prečíslujú.

Účinnosť nového bodu 46 sa navrhuje od 1. 5. 2014 (čl. V).

Navrhovaná zmena reaguje na zrušenie nariadenia Komisie (EHS) č. 752/93 z 30. decembra 1993 ustanovujúceho vykonávacie predpisy k nariadeniu Rady (EHS) č. 3911/92 o vývoze kultúrneho tovaru a zosúlaďuje poznámkový aparát s platným znením Vykonávacieho nariadenia Komisie (EÚ) č. 1081/2012 zo dňa 9. novembra 2012 k nariadeniu Rady (ES) č. 116/2009 o vývoze tovaru kultúrneho charakteru (Ú. v. EÚ L 324, 22.11.2012).

Výbor NR SR pre kultúru a médiá

### Gestorský výbor odporúča schváliť

1. V čl. I sa za 47. bod vkladá 48. bod, ktorý znie:

„48. V § 17 ods. 9 sa slová „odsekov 7 a 9“ nahrádzajú slovami „odsekov 7 a 10“.“.

Legislatívno-technická oprava vnútorného odkazu v súvislosti s vložením nového odseku 8 do § 17.

Doterajšie novelizačné body sa primerane prečíslujú.

Ústavnoprávny výbor NR SR

Výbor NR SR pre kultúru a médiá

### Gestorský výbor odporúča schváliť

1. V čl. I sa za 48. bod vkladá 49. a 50. bod, ktoré znejú:

„ 49. V § 19 ods. 1 písm. a) a b) sa slová „ods. 7“ nahrádzajú slovami „ods. 6“.

50. V § 19 ods. 1 písm. c) sa slová „ods. 8“ nahrádzajú slovami „ods. 7“.“.

Legislatívno-technická oprava vnútorných odkazov na § 16 v súvislosti s vypustením odseku 3 z § 16.

Doterajšie novelizačné body sa primerane prečíslujú.

Ústavnoprávny výbor NR SR

Výbor NR SR pre kultúru a médiá

### Gestorský výbor odporúča schváliť

1. V čl. I, 50. bode prílohe č. 1, časti C. Typ múzea/galérie1) z hľadiska zamerania a špecializácie:1) sa v písmene d) slová „vybraných oblastiach“ nahrádzajú slovami „vybranej oblasti“.

Terminologické zosúladenie prílohy s § 7 ods. 2 zákona.

Ústavnoprávny výbor NR SR

Výbor NR SR pre kultúru a médiá

### 

### Gestorský výbor odporúča schváliť

1. Článok II sa vypúšťa.

Doterajšie články III až V sa primerane prečíslujú.

Úsporu v rozpočtovej kapitole Ministerstva kultúry Slovenskej republiky je v súčasnej situácii možné dosiahnuť aj racionalizáciou a zefektívnením hospodárenia Slovenskej ústrednej hvezdárne v Hurbanove (ďalej len „hvezdáreň“) s finančnými prostriedkami čerpanými zo štátneho rozpočtu. Optimalizácia hospodárenia umožní financovanie rozvoja priamo hvezdárne. Okrem toho boli vytvorené podmienky aj na skvalitnenie výkonu odborných činností hvezdárne. To všetko spolu s vyššie uvedeným dáva predpokladá na to, aby hvezdáreň nemusela stratiť svoju právnu subjektivitu. V tejto situácií nie je dôvod na novelizáciu zákona č.61/2000 Z. z. o osvetovej činnosti v znení zákona č. 416/2001 Z. z.

Výbor NR SR pre kultúru a médiá

### Gestorský výbor odporúča schváliť

1. V čl. IV sa za 2. bod vkladá nový 3. bod, ktorý znie:

„3. Poznámky pod čiarou k odkazom 17 až 23 znejú:

17) Čl. 6 nariadenia (EÚ) č. 1081/2012.

18) Nariadenie (EÚ) č. 1081/2012.

19) Čl. 6 ods. 3 nariadenia (EÚ) č. 1081/2012.

20) Čl. 9 ods. 2 nariadenia (EÚ) č. 1081/2012.

21) Čl. 8 ods. 1 posledná veta a ods. 3 nariadenia (EÚ) č. 1081/2012.

22) Čl. 9 ods. 3 nariadenia (EÚ) č. 1081/2012.

23) Čl. 7 až 9 nariadenia (EÚ) č. 1081/2012.“.

Doterajší 3. bod sa primerane prečísluje.

Účinnosť nového bodu 3 sa navrhuje od 1. 5. 2014 (čl. V).

Navrhovanou úpravou sa v celom zákone premieta zrušenie nariadenia Komisie (EHS) č. 752/93 z 30. decembra 1993 ustanovujúceho vykonávacie predpisy k nariadeniu Rady (EHS) č. 3911/92 o vývoze kultúrneho tovaru a poznámkový aparát sa zosúlaďuje s platným znením Vykonávacieho nariadenia Komisie (EÚ) č. 1081/2012 zo dňa 9. novembra 2012 k nariadeniu Rady (ES) č. 116/2009 o vývoze tovaru kultúrneho charakteru (Ú. v. EÚ L 324, 22.11.2012).

Výbor NR SR pre kultúru a médiá

### Gestorský výbor odporúča schváliť

1. Článok V znie:

„Čl. V

Tento zákon nadobúda účinnosť 1. mája 2014.“.

V nadväznosti na navrhovanú zmenu, ktorou je vypustenie článku II z vládneho návrhu zákona, je potrebné upraviť nadobudnutie účinnosti vládneho návrhu zákona.

Výbor NR SR pre kultúru a médiá

### Gestorský výbor odporúča schváliť

**V.**

Gestorský výbor na základe stanovísk výborov, vyjadrených v ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona podľa § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku NR SR odporúča Národnej rade Slovenskej republiky uvedený návrh zákona (tlač 778) v znení schválených pozmeňujúcich návrhov **s c h v á l i ť.**

O pozmeňujúcich a doplňujúcich návrhoch uvedených v IV. časti tejto spoločnej správy gestorský výbor odporúča hlasovať:

spoločne o bodoch **1** až **8** s návrhom **schváliť.**

Gestorský výbor určil poslanca **Jána Senka** za spoločného spravodajcu výborov a poveril ho, aby podal správu o výsledku prerokovania návrhu zákona vo výboroch Národnej rady Slovenskej republiky podľa § 25, § 80, § 83, § 84 a § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre kultúru a médiá číslo 127 z 28. januára 2014.

Bratislava 28. januára 2014

**Dušan Jarjabek,** v. r.

predseda

Výboru NR SR pre kultúru a médiá